વડાપ્રધાને કહ્યું કે, તેમની સરાકારે જ્યારે નોકરી સાથે જોડાયેલા ડેટા તૈયાર કરવાની કોશિશ કરી રહી છે. તેમણે કહ્યું કે, ઈપીએફઓ/ઈએસઆઈ/એનપીએસના આંકડા પરથી અમુક હદ સુધી અંદાજો લગાવી શકાય છે. પર્યાપ્ત રોજગાર સર્જનના દાવાના સમર્થનમાં ઈપીએફઓના આંકડાને રજૂ કરીને વડાપ્રધાને કહ્યું કે, સપ્ટેમ્બર 2017થી લઈને એપ્રિલ 2018 વચ્ચે સંગઠિત ક્ષેત્રમાં 45 લાખથી વધુ નોકરીઓ મળી છે. તેમણે કહ્યું કે ઈપીએફઓ ડેટા પ્રમાણે પાછલા વર્ષે સંગઠિત ક્ષેત્રોમાં 70 લાખ રોજગારી પેદા થઈ હતી.